તેમણે આગળ કહ્યું કે, એક વાત સ્પષ્ટ છે કે, ગુજરાત સારું કરી રહ્યું છે, કારણ કે ગુજરાતીઓ સારું કામ કરી રહ્યાં છે અને લાંબા સમયથી સારું કરતા આવ્યા છે. આફ્રિકા, મિડલ ઇસ્ટ, યુએસ, ભારત, કલકત્તા, મુંબઇ કોઇ પણ જગ્યાનું નામ લો, તમને ઉદાહરણ મળી આવશે. અમેરિકામાં છેલ્લા 30 વર્ષમાં પટેલભાઇઓએ મોટેલ ઇન્ડસ્ટ્રી પર જે કબજો જમાવ્યો છે, તે ખરેખર યુનિક છે. અમેરિકામાં તમે ગમે ત્યાં જાઓ ગુજરાતીની મોટેલ જોવા મળશે, આ ગુજરાતીઓનો પાવર છે. મને લાગે છે કે, સરકારની નીતિ યોગ્ય હોય તો તેઓ ઘણું વધારે સારુ કરી શકે એમ છે. ઘણીવાર એવું થાય કે, સરકાર પાસે એક યોજના હોય પરંતુ લોકોની જરૂરિયાતો એનાથી સાવ અલગ હોય. એવું ન થાય એ માટે હું અહીં આવ્યો છું. સાયન્સ સેન્ટરથી સામ પિત્રોડા ચોકબજાર અને સાંજે નાનપુરા ખાતે પણ લોકો સાથે મુલાકાત કરશે.